Platvorm (infotehnoloogia)

Platvorm on infotehnoloogias arvuti riistvara arhitektuur ja tarkvaraline baas, mis koos võimaldavad kasutada rakendustarkvara. Platvorm koos rakendustarkvaraga moodustab arvutisüsteemi.

Riistvaraplatvorm ehk platvormi riistvaraline osa on füüsilise arvuti tüüp (nt personaalarvuti, superarvuti) ja selle arhitektuur (nt x86, ARM, CISC, RISC).

Tarkvaraplatvorm on platvormi tarkvaraline osa. Selle hulka kuuluvad süsteemitarkvara (operatsioonisüsteem) ja tarkvara vahekihid (nt Java platvorm või .NET-raamistik).

 Välislingid 
 platvorm e-Teatmikus
 Platvorm (informaatika) "Väikeses entsüklopeedias"

Kategooria:Infotehnoloogia